**REGULAMENT-2024**

**Campionatul National de FLAT TRACK**

**FIM recunoaste FLAT TRACK -ul ca specialitate de motociclism precum SPEEDWAY-ul . Pentru moment Flat Track-ul se incadreaza in Comisia de Speedway (Dirt Track) a FRM .**

 Campionatul National individual de FLAT TRACK se va desfasura de regula in aceeasi zi cu Campionatul individual de SPEEDWAY seniori , sau separat .

Numarul minim de etape care poate fi luat in considerare este de 3 .Numarul minim de competitori este de sapte, provenind din minim 3 cluburi .

Daca vor fi 7 concurenti se va alerga formula de 7 sportivi in 7 manse cu 3 sportivi la start. Daca numarul concurentilor este mai mare se va apela la formulele de 9 ,13,16 sportivi . Punctajul acordat in mansele cu 3 sportivi la start este de 2-1-0 puncte .Punctajul acordat in mansele cu 4 sportivi la start este de 3-2-1-0 puncte .

 Daca numarul de sportivi este prea mare atunci se vor desfasura runde de calificare . Numarul maxim de sportivi pe pista poate fi de 4.

Dupa desfasurarea serilor ,cei calificati vor concura in semifinale si o finala pentru desemnarea castigatorului .

 Startul poate fi dat prin semafor , panglica glisanta sau steag.

 Capacitatea motoarelor poate varia de la 250 cmc la max 450cmc ,pentru seniori.

 Pentru motociclete pana la 250 cmc varsta minima a sportivilor este de 14 ani .Varsta maxima este de 16 ani. Varsta minima se ia in considerare de la data la care concurentul a implinit-o. Varsta maxima se determina la sfarsitul anului in care concurentul implineste varsta respectiva.

Pentru motocicletele de capacitate mai mare de 250 cmc ,dar pana la 450 cmc varsta minima a sportivilor este de 16 ani iar cea maxima este nelimitata .

 Cutia de viteze a motorului motocicletei trebuie sa fie parte integranta a motorului in sine .

Motoarele sunt in 4 timpi ,iar combustibilul este benzina fara plumb ,disponibila la pompele normale de distributie .

 La Cursele de FLAT TRACK pe pista ovala , frana este admisa numai pe roata de spate .Frana de pe roata din fata ,existenta din constructie poate ramane dar maneta care o actioneaza trebuie scoasa de pe ghidon .

 Doar jantele de 19 inch sant permise .

 Daca rotile sunt cu spite atunci este obligarorie montarea discurilor anti-intruziune din material plastic aplicat pe ambele roti .

In curse sint permise schimbarea a doua anvelope de spate si numai una de fata .

Este interzisa cioplirea cauciucurilor .

Amortizoarele atat pe fata cat si pe spate sunt obligatorii dar cursa lor nu poate sa depaseasca 80mm pe fata si 50mm pe spate .

Toate motocicletele trebuie sa fie echipate cu un dispozitiv de oprire a motorului cu recul ,care intrerupe circuitul electric primar in caz de cadere .

Acest dispozitiv trebuie fixat de incheietura mainii pilotului cu ajutorul unui cordon elastic cu lungimea maxima de 500 mm.

Licentele pentru participare la competitie poate fi din alte discipline moto eliberate de FRM.

FORMATUL CURSEI Numerele de concurs vor fi aceleasi la toate etapele ,stabilite inainte de prima etapa .

INREGISTRAREA CONCURENTILOR

 Locul de inscriere trebuie sa fie afisat vizibil . Antrenamentul , se va desfasura cu minim 1 ora inaintea inceperii competitiei. Sedinta cu alergatorii trebuie sa se desfasoare in ziua cursei inainte de antrenamente.Directorul cursei poate convoca sedinte suplimentare daca crede ca este cazul.

PISTE-STADIOANE

Pistele pentru campionatul national de FLAT TRACK trebuie sa fie omologate de FRM prin comisia de speedway. Daca are nocturna , pista trebuie sa aiba o intensitate luminoasa de minim 900 lux si 400 lux la standuri si celelalte zone. 2 Inainte de antrenamente si concurs directorul cursei va inspecta amanuntit pista.

 CEREMONIA DE PREMIERE

Trebuie sa aiba loc imediat dupa incheierea concursului. Alergatorii vor primi cupe , medalii si diploma din partea organizatorului.

 Baraje pentru a departaja concurentii care sunt la egalitate de puncte are loc numai la ultima etapa. Pozitia pe grila de start va fi trasa la sorti in prezenta comisarului cursei.

Cheltuieli de deplasare

Fiecare club isi va achita toate costurile legate de deplasarile la competitiile nationale, conf. HG 484 Art. 3.

Numarul de motociclete

 Maxim 2 motociclete de alergator sunt permise in standuri in ziua cursei.

 Fiecare motocicleta va avea 3 locuri unde se vor monta numarul de concurs ,unul in fata pe furca si doua in lateral spate .

Punctualitatea la start

Fiecare sportiv are dreptul la 2 minute pentru prezentarea la start. Dupa expirarea timpului regulamentar nu mai este admis in cursa.

 Controale anti-dopping si alcoolemie. Daca un sportiv este depistat dopat sau cu alcoolemie este exclus din concurs. In locul lui intra rezerva.

Asigurari

Cluburile sunt obligate sa faca asigurarea individuala a sportivilor pentru fiecare an competitional, cu despagubire minima de 3000 € in caz de accident, tratament medical sau deces. Organizatorii sunt obligati sa incheie asigurari de raspundere civila cu despagubire minima de 10.000 RON.

Verificarea tehnica La fiecare etapa se va face cu 2 ore inaintea startului verificarea urmatoarelor: -motociclete -pneuri ,legitimatie vizata -polita de asigurare -viza medicala -echipamentul : casca omologata, costum din piele sau echipament din inlocuitori agreati, ochelari, manusi, protectie dorsala din fibra de sticla sau polietilena, imbracaminte de corp din bumbac. -tinuta de protectie este cea stabilita de Regulamentul FIM si UEM .

Amenzi -pentru cluburi: -prezentarea la concurs cu intarziere – 1000 RON -pentru sportivi: -comportament necorespunzator fata de oficiali, public, presa – 300 RON -nerespectarea la festivitatea de premiere – 300 RON -absenta de la prezentarea sportivilor – 200RON